Vain muutaman huijarin tähden

Vain muutaman huijarin tähden on Yle TV2:ssa esitetty "Maalaiskomedian" ensimmäinen osa. Sarja kuvattiin kesällä 1997, sen ensimmäinen esitys oli vuonna 1998 ja sarja esitettiin uusintana vuosina 1999, 2004, 2006, 2009, 2020 ja 2023. Sarjan jokainen jakso sai yli miljoona katsojaa kun jaksot näytettiin vuonna 1998. 
Televisiosarjasta tehty näytelmä sai ensi-iltansa Pyynikin kesäteatterissa vuonna 2002.
Juoni.
Nuori pastori Matias Pohto on matkalla Kuusniemen kirkkoherraksi, kun hän ottaa kyytiin sadekuuron kasteleman Suvin, joka on liftaamassa samaan kuntaan kulttuurisihteeriksi. Matkalla pysähdytään, jotta Suvi voi vaihtaa kuivaa ylle, mutta paikalle osuu Kuusniemen juoruileva kauppias Hillevi Jortikka, joten huhut uuden kirkkoherran paheellisuudesta saapuvat pappilaan ennen Matiasta. Kuusniemen kunnanhallituksen puheenjohtaja Urmas Hakkarainen johtaa koko kuntaa ja on ajamassa läpi hanketta uudesta kuntakeskuksesta, Urmaanlinnasta. He ajavat hanketta niin, että urakoitsijana toimisi Hakkaraisen oma yritys Eurobetoni. Urmaanlinnalle tarvitaan maata ja maa sijaitsisi kirkon vieressä Rainer Mielosen maalla. Aiemmin kunta on ostanut Rainer Mieloselta vanhan Mielosen kiinteistön, mutta ei tonttia.
Hakkarainen hämää muita että kiinteistö muka olisi suojeltu rakennus, mutta virallisesti se ei ole, jolloin Hakkarainen ajattaa rakennuksen maan tasalle. Pohto ja Voivalin ovat hanketta vastaan. Ahti Kiiski soittaa Pohdolle ja pyytää tätä lähtemään kalastamaan kanssaan. Ollessaan Urmaansaaressa nuotiolla, Kiiski alkaa juoda alkoholia ja ryhtyy haastamaan riitaa Pohdon kanssa. Hän käskee Pohtoa jättämään sekä Hakkaraisen tyttären Virpin, että kulttuurisihteerin rauhaan. Kiiski käy Pohtoon käsiksi, jolloin tämä iskee Kiiskeä nyrkillä, jolloin hän lentää selälleen järveen. Palattuaan Urmaansaaresta Kiiski vetoaa huonoon oloon ja haluaa mennä pitkälleen Pohdon auton takapenkille. Ajomatkan aikana Kiiski käärii viinapullon villasukkaan ja pyytää Pohtoa pysähtymään, että pääsisi käymään tarpeillaan. Pohdon hiljentäessä vauhtia, Kiiski iskee tätä päähän villasukassa olevalla viinapullolla. Pohdon auton suistuttua ojaan, Kiiski avaa viinapullon ja tyhjentää sen Pohdon päälle yrittäen lavastaa hänet rattijuopoksi. Kiiski tekee nimettömän ilmiannon ojaan suistuneesta autosta ja autoa etsimään lähteneet poliisit tapaavat tiellä kävelevän Pohdon ja ottavat tämän kyytiin. Koska Pohto haisee alkoholille, epäilevät poliisit tämän ajaneen humalassa ojaan. He puhalluttavat Pohdon, mutta tämä puhaltaa nollat. Tämä saa poliisit epäilemään laitteidensa olevan rikki ja vievät Pohdon terveyskeskukseen. Paikalle tullut Voivalin tutkii Pohdon ja toteaa tämän saaneen iskun päähänsä ja ottaa tältä samalla verikokeen, joka kertoo Pohdon olevan selvänä. Hakkarainen laittaa Kylmälehdon kiristämään Mielosta, jotta tämä suostuisi Vanhan Mielosen tontin pakkolunastukseen, Mielonen yrittää juosta karkuun käkikellon säikäyttäsessä Kylmälehdon ja tämä lähtee Mielosen perään kompastuen ja ampuen haulikolla, jolloin Mielonen tippuu järveen ja Kylmälehto luulee ampuneensa Mielosen. Mielosen piileksiessä poliisit epäilevät Kylmälehdon murhanneen Mielosen ja kuulusteluissa Kylmälehto kertoo Konstaapeli Juurikkalalle ettei hänellä ole mitään osuutta kunnanvarojen kierrättämiseen ulkomailla ja Urmaanlinnan rakennusprojektiin, Juurikkala vapauttaa Kylmälehdon Urmas Hakkaraisen ja Virpi Hakkaraisen antaessa hänelle keksityn alibin. Kylmälehto kutsutaan Mielosen mökille myöhemmin tutkimaan Rainerin ruumista, mutta häntä hämätään ja hänet viedään lopulta mielisairaalaan.
Kiiski ja Hakkarainen tajuavat joutuvansa pahoihin ongelmiin, joten he päättävät polttaa Hakkaraisen kanalan vakuutusrahojen toivossa. Kiiski ja Hakkarainen valehtelevat Turpeisen baarissa menevänsä kumpikin Tampereelle, Kiiski käy samana iltana yrittämässä polttaa Hakkaraisen kanalaa, mutta ei saa sytytettyä, koska Turpeisen antama sytytin ei toimikaan. Kiiski pakenee paikalta Matiaksen jahdatessa häntä, mutta tämä kompastuu ja Kiiski pääsee pakoon. Kiiski pysähtyy puhelinkopille soittaakseen Urmakselle, jolloin Juurikkala saapuu paikalle ja pidättää Kiiskin. Seuraavana aamuna Hakkarainen luulee kanalan palaneen ja saapuu "palopaikalle" poliisin ja vakuutusmiehen kanssa, Juurikkala pidättää Hakkaraisen.
Lopussa Matias ja Suvi menevät naimisiin. Heidän lähtiessään häämatkalle, Valma kävelee tien varressa matkalaukkunsa kanssa ja yrittää pysäyttää heitä. Suvi tunnistaa Valman ja käskee Matiasta painamaan kaasua. Ohitettuaan Valman, auton perässä narussa roikkunut auton puskuri lentää tielle ja pian paikalle saapunut Rovasti Poutiainen törmää siihen autollaan ja puskuri jää jumiin auton alle. Rovastin tutkiessa autoa, Valma ilmestyy paikalle. Rovasti ottaa Valman kyytiinsä ja he jatkavat yhdessä matkaansa. Auton alle kiinni jäänyt puskuri irtoaa ja jää lojumaan keskelle tietä. 
Tuotanto.
Varsinaisen idean sarjalle Luoma sai autossa odottaessaan vaimoaan mukaan kauppareissulle. Heikki Luoman kotipitäjässä Kyyjärvellä oli 1950-luvulla nuori poikamiespappi, joka sai rakennutettua kirkon Kyyjärvelle. Sitten eräs yrittäjä alkoi rakentaa puusepänverstasta 25 metrin päähän kirkosta. Pappi mittasi matkan kirkon ja hallin välillä ja teki valituksen tuomiokapituliin. Kylän asukkaat eivät siitä tykänneet ja heidän vaikutuksensa myötä ihmiset alkoivat boikotoida papin jumalanpalveluksia. 
Sarjan kuvaaminen aloitettiin kesällä 1997.
Soundtrack.
Sarjassa kuultavia kappaleita: